এ কে আজাদ,চাঁদপুরঃ কোন বহিস্কার ছাড়াই চাঁদপুরে সুষ্ঠু ও শান্তিপূর্ণভাবে অনুষ্ঠিত হয়েছে প্রথমদিনের পরিক্ষা। কুমিল্লা মাধ্যমিক শিক্ষা বোর্ডের অধীনে এসএসসি ও সমমানের পরীক্ষায় জেলায় মোট ৬৬ টি কেন্দ্রে অনুষ্ঠিত প্রথমদিনের পরীক্ষায় ১শ ৭৫ জন পরীক্ষার্থী অনুপস্থিত ছিল। প্রথমদিনের পরিক্ষায় মোট ৩০ হাজার ১শ”৫জন পরিক্ষার্থী অংশ নেয়ার কথা থাকলেও অংশ নিয়েছে ২৯ হাজার ৯শ”৩০ জন। অনুপস্থিত পরিক্ষাথীদের মধ্যে এসএসসি বাংলা প্রথম পত্র ৩৮ কেন্দ্রে মোট ৯১ জন পরিক্ষার্থী অনুপস্থিত ছিল। দাখিলে কুরআন মাজিদ ও তাজবিদ পরিক্ষায় ১৮ কেন্দ্রে অনুপস্থিত ছিলেন ৭৮ জন। এসএসসি ভোকেশনাল বাংলা ২ পত্রে ১০ কেন্দ্রে অনুপস্থিত পরিক্ষার্থী সংক্ষ্যা ৬ জন। গতকাল সোমবার সকাল ১০টায় শুরু হয়ে দুপুর একটায় পরীক্ষা শেষ হয়।